АҞӘА, нанҳәа 31 - Sputnik. Алада америкатәи аштат Луизиана иқәгьыжьыз аԥшатлакә "Ида" аӡиас ду Миссисипи ахьышьҭрахьҟа иаргьежьит ҳәа ателеканал CNN иазааицҳаит ЕАА Агеологиатә маҵзура агидролог Скотт Перьен. Абри атәы аанацҳауеит РИА Новости.
"Зеиԥш ҟамлацыз" аԥсабаратә цәырҵра аҵарауаа сааҭк ала 240 километра аццакыра змаз аԥшаӷьы иахҟьеит ҳәа ирыԥхьаӡоит.
"Аӡы аиасра шьшьылаҳахеит секундк аҩныҵҟа ҩ-футк (0,6 метра) рҟынтәи футк абжанӡа (0,15 метра) ашьҭахьҟагьы игьыжьит", - ҳәа иҳәеит Перьен.
Аҵарауаҩ иҳәеит аӡцара аҽеиҭакра 16 шықәса раԥхьагьы ишибахьаз, аԥшатлакәа "Катрина" аан. Усҟан иҭахеит 1,8 нызқьҩык ауаа, аԥхасҭа ҟалеит 125 миллиардо доллар рыхә.
Иҟоу аҩаӡарақәа хәба рҟынтәи аҩбатәи аҩаӡара зманы иршьаз аԥшатлакә амҽышаҽны Луизиана иалагьыжьит. Аԥша аӷьыра сааҭк ала 165 километра инаӡон. Ақалақь ду Орлеан Ҿыц лашарада иҟоуп. Иҭахаз ҳәа аӡәы иӡбахә ҳәоуп.
АҞӘА, цәыббра 17 - Sputnik. Акоронавирустә инфекциа ауаҩытәыҩса еиуеиԥшым ицәеижь ахәҭақәа анырра рнаҭоит. COVID-19 зхызгаз ауаҩы дыԥсыҽуп, дычмазаҩхаанӡа аасҭа, иднагало егьырҭ ачымазарақәагьы еиҳа илаҽуеит, ҳәа лҳәоит аиммунолог Иарцева арадио Sputnik аҿы.
Убри аан макьана ишьаҭауркыша адыррақәа ҳамам COVID-19 зхызгаз егьырҭ аҿкчымазарақәа еиҳа ихьанҭаны ихигоит ҳәа.
Аҳақьым лажәақәа рыла коронавирустә инфекциа ашьҭахь зҭыԥ аҿы имааиц ауаа, зрыԥҳақәа ааха рымаз рчымазара ҿыц еиҳа ирзыхьанҭахоит.
"Арыԥҳақәа ааха ӷәӷәа рымазар, аҽа чымазарак ахгарагьы уадаҩхоит. Ауаҩы иҽышьақәиргылаанӡа аҽа чымазарак, иаҳҳәап аимҳәа шьҭикаар акыр ицәыуадаҩхоит ахгара» ҳәа лҳәеит Иарцева.
COVID-19 ашьҭахь аамҭа цацыԥхьаӡа аиммунитет аҽарӷәӷәоит лҳәеит лара.
"Акоронавирус, егьырҭ авирусқәа зегь реиԥш аиммуннтә система анырра анаҭоит. Аха нас уи шьақәгылоит. Акоронавирус зхызгаз, иаиааиз ииммунтә система еиҳагьы аҽарӷәӷәоит", - ҳәа лҳәеит аҳақьым.
Ахыхьчаразы акоронавирустә инфекциеи аимҳәеи зхызгаз алаҵа ҟарҵар бзиоуп ҳәа азгәалҭеит атерапевт.
Иара убас шәаԥхьар ҟалоит:
АҞӘА, цәыббра 17 - Sputnik. Урыстәыла ахада Владимир Путин КЖәР ахада Си Цзиньпин инаԥхьара идикылеит 2022 шықәсазы Пекин имҩаԥысраны иҟоу Аолимпиатә хәмаррақәа дырҭаарц азы. Абри атәы аҩуеит РИА Новости Адәныҟатәи аусқәа рминистр Сергеи Лавров иажәақәа шьаҭас иҟаҵаны.
"Ҭелла реицәажәараан Урыстәыла ахада Владимир Путин КЖәР ахада Си Цзиньпин инаԥхьара идикылеит 2022 шықәсазы Пекин имҩаԥысраны иҟоу Аолимпиатә хәмаррақәа дырҭаарц азы. Ҳақәгәыӷуеит китаитәии урыстәылатәии аспортсменцәа даҽазныкгьы аспорттә қәҿиара дуқәа аадырԥшып ҳәа", - иҳәеит Лавров Китаи Адәныҟатәи аусқәа рминистр Ван И Душанбе даниԥылоз.
Ԥхынгәы 31 2015 шықәсазы Жәларбжьаратәи Аолимпиатә еилакы Куала-Лумпуратәи асессиаҿы аӡбара аданкылеит Аолимпиатә хәмаррақәа Пекин имҩаԥгахарц.
Иара убас шәаԥхьар ҟалоит:
АҞӘА, цәыббра 18 - Sputnik, Наала Гәымԥҳа. Бабышьра аҳаир баӷәазаҿ асабша цәыббра 18 рзы иаатыит жәларбжьаратәи апарашиуттә спорт азы аицлабрақәа.
Аицлабра иалахәыз гхада зықьметра ажәҩан аҟынтәи адгьыл аҟны ииашаны итәар акәын.
Цәыббра 21 рзы Аҟәа ақалақь Аиааира ашҭаҿ имҩаԥгахоит ачемпионат ахыркәшара.
"Афинал аҟны иқәгылоит зегь иреиӷьхо апарашиутистцәа. Зынӡа х-хәҭакны еихшахоит. Амшқәа бзиахар аԥара азгәаҭоуп Тҟәарчал", - ҳәа азгәеиҭеит аӡбаҩ хада.
Сынтәа ари аицлабра раԥхьаӡа акәны рхы аладырхәуеит Аԥсны еиҿкаау акоманда, уи ӡырнагоит ҩышықәса раԥхьа еиҿкааз аекстремалтә клуб "Skycom”
"Хәҩык рыла ишьақәгылоу Аԥснытәи акоманда еиҿаҳкааит сынтәа раԥхьаӡакәны", - ҳәа азгәеиҭоит аклуб анапхгаҩы Адреи Орлов.
Аԥснытәи акоманда акапитан Светлана Илина илҳәеит, ачемпионат аҟны Аԥсны раԥхьаӡакәны ишалахәхо, убри аҟнытә рҭакԥхықәрагь шыҳараку. Аспортсменцәа рақәзар ирылшо зегь шыҟарҵо алҵшәа бзиақәа аарԥшразы.
Аицлабыҩцәа рыбжьара раԥхьатәи алҵшәа бзиа аалырԥшит "Сибирь" акоманда алахәыла Елена Тарасова.
"Сара 1985 шықәса раахыс апарашиуттә спорт сҽазыҟасҵоит. Аԥсныҟа есышықәса саауеит, аицлабрақәа зегьы срылахәуп. Иахьа амш бзиа иаҳнаҭеит алшара ҳхы бзианы аарԥшра", -ҳәа лҳәоит лара.
Аицлабра актәи амш азы акомандақәа зегьы хәынтә-хәынтә зықьметра иԥароуп.